OpenLLM-France/wikimedia huggingface dataset:
# Nunda (Dakota del Sud)

Nunda és una població dels Estats Units a l'estat de Dakota del Sud. Segons el cens del 2000 tenia 47 habitants.

## Demografia

Segons el cens del 2000, Nunda tenia 47 habitants, 25 habitatges, i 13 famílies. La densitat de població era de 18,1 habitants per km².
Dels 25 habitatges en un 20% hi vivien nens de menys de 18 anys, en un 44% hi vivien parelles casades, en un 4% dones solteres, i en un 48% no eren unitats familiars. En el 44% dels habitatges hi vivien persones soles el 12% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,88 i el nombre mitjà de persones que vivien en cada família era de 2,62.
Per edats la població es repartia de la següent manera: un 19,1% tenia menys de 18 anys, un 2,1% entre 18 i 24, un 29,8% entre 25 i 44, un 36,2% de 45 a 60 i un 12,8% 65 anys o més.
L'edat mediana era de 44 anys. Per cada 100 dones de 18 o més anys hi havia 171,4 homes.
La renda mediana per habitatge era de 23.750 $ i la renda mediana per família de 26.875 $. Els homes tenien una renda mediana de 26.250 $ mentre que les dones 16.667 $. La renda per capita de la població era de 14.154 $. Cap de les famílies i el 9,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Nunda». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 11 agost 2010].
* ↑ «Geographic Comparison Table- Nunda». American Fact Finder. Oficina del Cens dels Estats Units, 12-01-2010.
# Luka Dončić

Luka Dončić (Ljubljana, Eslovènia, 28 de febrer de 1999) és un jugador de bàsquet eslovè, que juga de base i escorta a Los Angeles Lakers a la lliga NBA.
Luka va començar a jugar a bàsquet a les categories inferiors del Košarkarski klub Union Olimpija. Al setembre de 2012 va entrar a formar part del planter del Reial Madrid, signant un contracte de formació de cinc anys.
El 30 d'abril de 2015 -amb només 16 anys i 2 mesos- es va convertir en el jugador més jove de l'equip madrileny a debutar a la Lliga ACB, i el tercer més jove en la història de la competició. En el seu primer partit, davant el Club Bàsquet Màlaga, va anotar el seu primer triple en la primera pilota que va tocar. En la campanya 2015-16 es va incorporar oficialment a la disciplina del Reial Madrid com un dels 12 jugadors de la primera plantilla, disputant la Supercopa d'Espanya, la Copa Intercontinental i la Lliga ACB.
Ara als Mavs, amb només mitja temporada, s'ha convertit en el jugador franquícia encistellant triples a la cara de grans defensors rivals tals com James Harden i pivots molt alts com Clint Capela. És el base titular i l'afició l'adora. També ha estat el principal actor en les campanyes prèvies als partits dels derbis texans contra San Antonio Spurs i Houston Rockets i fou anomenat Rookie de l'any en la temporada 2018-19.
A l'Eurobasket 2022 anotà 47 punts a la primera fase, contra Turquia, establint la millor anotació dels últims 50 anys i la segona a la història dels Europeus de bàsquet.
Ara Dončić està jugant com a base pels Lakers des del 2 de febrer, el dia que es va fer el trade entre Anthony Davis entre d'altres.

## Referències

* ↑ «Doncic, el prodigio de 13 años del Madrid: "Cuando juego siento lo mismo que cuando sueño"» (en castellà). Marca [Consulta: 27 maig 2018].
* ↑ ACB. «LUKA DONCIC debuta en el Real Madrid con un TRIPLAZO | Liga Endesa». [Consulta: 13 desembre 2018].
* ↑ «Luka Doncic debuta con 16 años, el tercero más joven en la historia» (en castellà). ACB, 30-04-2015 [Consulta: 27 maig 2018]. Arxivat 16 October 2017$^{[Datemismatch]}$ a Wayback Machine. «Còpia arxivada». Arxivat de l'original el 2017-10-16. [Consulta: 27 maig 2018].
* ↑ «Luka Doncic arrasa como Rookie del Año» (en castellà). ABC, Luka Doncic arrasa como Rookie Año. [Consulta: 8 desembre 2020].
* ↑ AGENCIAS. «Espanya guanya Turquia i queda primera de grup», 08-09-2022. [Consulta: 9 setembre 2022].
# Porcupine

Porcupine (lakota: pȟahíŋ siŋté; "jove porc espí") és una concentració de població designada pel cens dels Estats Units a l'estat de Dakota del Sud. Segons el cens del 2000 tenia 407 habitants.

## Demografia

Segons el cens del 2000, Porcupine tenia 407 habitants, 89 habitatges, i 76 famílies. La densitat de població era de 16,6 habitants per km².
Dels 89 habitatges en un 47,2% hi vivien nens de menys de 18 anys, en un 32,6% hi vivien parelles casades, en un 38,2% dones solteres, i en un 13,5% no eren unitats familiars. En el 9% dels habitatges hi vivien persones soles l'1,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,57 i el nombre mitjà de persones que vivien en cada família era de 4,83.
Per edats la població es repartia de la següent manera: un 42% tenia menys de 18 anys, un 13,5% entre 18 i 24, un 21,6% entre 25 i 44, un 18,9% de 45 a 60 i un 3,9% 65 anys o més.
L'edat mediana era de 21 anys. Per cada 100 dones de 18 o més anys hi havia 114,5 homes.
La renda mediana per habitatge era de 24.583 $ i la renda mediana per família de 26.667 $. Els homes tenien una renda mediana de 26.786 $ mentre que les dones 26.250 $. La renda per capita de la població era de 4.429 $. Entorn del 30,8% de les famílies i el 28,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ Ullrich, Jan F. New Lakota Dictionary. 2a edició. Bloomington, IN: Lakota Language Consortium, 2014. ISBN 978-0-9761082-9-0 [Consulta: 19 gener 2015]. Arxivat 2016-10-18 a Wayback Machine.
* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Porcupine». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Porcupine». American Fact Finder. Oficina del Cens dels Estats Units, 12-01-2010.
# Rembert (Carolina del Sud)

Rembert és una concentració de població designada pel cens dels Estats Units a l'estat de Carolina del Sud. Segons el cens del 2000 tenia 406 habitants.

## Demografia

Segons el cens del 2000, Rembert tenia 406 habitants, 144 habitatges i 101 famílies. La densitat de població era de 35,5 habitants/km².
Dels 144 habitatges en un 32,6% hi vivien nens de menys de 18 anys, en un 37,5% hi vivien parelles casades, en un 25% dones solteres, i en un 29,2% no eren unitats familiars. En el 24,3% dels habitatges hi vivien persones soles el 6,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,82 i el nombre mitjà de persones que vivien en cada família era de 3,42.
Per edats la població es repartia de la següent manera: un 33,5% tenia menys de 18 anys, un 9,4% entre 18 i 24, un 26,6% entre 25 i 44, un 18,5% de 45 a 60 i un 12,1% 65 anys o més.
L'edat mediana era de 33 anys. Per cada 100 dones de 18 o més anys hi havia 75,3 homes.
La renda mediana per habitatge era de 18.958 $ i la renda mediana per família de 25.417 $. Els homes tenien una renda mediana de 19.911 $ mentre que les dones 16.875 $. La renda per capita de la població era de 9.528 $. Entorn del 26,5% de les famílies i el 30,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rembert». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Rembert». American Fact Finder. Oficina del Cens dels Estats Units, 12-01-2010.
# Ijtihad

L'ijtihad —àrab: اِجْتِهاد, ijtihād, ‘esforç (de reflexió)’— designa l'esforç de reflexió que els ulemes o muftís i els juristes musulmans fan per interpretar els texts fonamentals de l'islam per tal de deduir-ne la llei islàmica o per informar el musulmà de la natura d'una acció (lícita, il·lícita, reprovable, etc.). El qui produeix aquest esforç de reflexió s'anomena mújtahid (en àrab مُجْتَهِد, mujtahid, ‘aplicat’, ‘diligent’). Aquells que no puguin realitzar aquest esforç, hauran de seguir el taqlid (refiar-se de l'opinió dels erudits) d'acord amb un mújtahid.
Alguns corrents musulmans opinen que l'ijtihad no és aplicable després del quart segle de l'era musulmana (segle x) però la majoria dels experts musulmans afirmen que sí que ho és.
El domini de l'ijtihad no està tancat però està reservat als savis competents, recomanats pels seus predecessors i reconeguts pels seus contemporanis com havent aconseguit el grau de saviesa necessari. Malgrat això, els moviments dits «progressistes» o «liberals» dins de l'islam reivindiquen que l'ijtihad hauria de ser practicat per cada fidel.

## Notes

* ↑ Ibn `Othaymin Arxivat 2008-12-20 a Wayback Machine. (àrab)
* ↑ Oxford islamic studies (anglès)
# Rionegro (Antioquia)

Rionegro és un municipi de Colòmbia situat a la subregió Orient del departament d'Antioquia. El seu nom oficial és Ciudad Santiago de Arma de Rionegro. Limita al nord amb els municipis de Guarne i San Vicente, per l'est amb els municipis de Marinilla i El Carmen de Viboral, pel sud amb el municipi de La Ceja, i per l'oest amb els municipis de El Retiro i Medellín.
Rionegro és anomenat Bressol de la llibertat, donat que fou una de les ciutats més importants durant l'agitada època de la independència. A més, la Constitució de 1863 fou escrita en aquesta localitat, per la qual cosa és coneguda com la Constitució de Rionegro.
L'Aeroport Internacional José María Córdova es troba en aquesta localitat, i dona servei a la capital del departament, Medellín.
La ciutat és també coneguda per ser el lloc on va néixer el famós narcotraficant Pablo Escobar.
# Condensació aldòlica

Una condensació aldòlica és una reacció química orgànica en un mitjà bàsic, un ió enolat (o via Enol si el mitjà és àcid), reacciona amb un grup carbonil per a donar lloc al sistema conjugat d'un carbonil α, β-insaturat, producte final, a través de la deshidratació d'un intermedi β-hidroxialdehid o una β-hidroxicetona.
La primera etapa és una addició o reacció aldòlica, i la segona una reacció d'eliminació, que té lloc mitjançant un mecanisme del tipus E1cb en medi bàsic, on s'elimina l'hidrogen α àcid produint l'ió enolat, que expulsa el grup sortint -OH, o E1 o E2 en medi àcid, on es "protona l'"OH" i s'expulsa en forma d'aigua.

## Vegeu també

* Aldolasa B
# Seabrook Island

Seabrook Island és una població dels Estats Units a l'estat de Carolina del Sud. Segons el cens del 2000 tenia 1.250 habitants.

## Demografia

Segons el cens del 2000, Seabrook Island tenia 1.250 habitants, 660 habitatges i 465 famílies. La densitat de població era de 79,5 habitants/km².
Dels 660 habitatges en un 3,6% hi vivien nens de menys de 18 anys, en un 68,2% hi vivien parelles casades, en un 2,3% dones solteres, i en un 29,4% no eren unitats familiars. En el 24,8% dels habitatges hi vivien persones soles l'11,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,86 i el nombre mitjà de persones que vivien en cada família era de 2,14.
Per edats la població es repartia de la següent manera: un 3% tenia menys de 18 anys, un 3,1% entre 18 i 24, un 11,8% entre 25 i 44, un 40,9% de 45 a 60 i un 41,2% 65 anys o més.
L'edat mediana era de 62 anys. Per cada 100 dones de 18 o més anys hi havia 89,2 homes.
La renda mediana per habitatge era de 66.548$ i la renda mediana per família de 84.392$. Els homes tenien una renda mediana de 50.446$ mentre que les dones 40.000$. La renda per capita de la població era de 49.863$. Entorn del 2,1% de les famílies i el 3,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Seabrook Island». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 11 agost 2010].
* ↑ «Geographic Comparison Table- Seabrook Island». American Fact Finder. Oficina del Cens dels Estats Units, 12-01-2010.
# Coma (òptica)

Dins l'entorn de l'òptica (especialment en telescopis), la coma ( comatic aberration o aberració comatosa d'un sistema òptic) es refereix a l'aberració inherent a determinats sistemes òptics, deguda a alguns defectes de disseny o imperfeccions en les lents o altres components, i que resulta en fonts puntuals fora d'eix, com ara estrelles, que poden aparèixer distorsionades. Concretament, el coma es defineix com una variació en l'augment sobre la pupil·la d'entrada. En sistemes òptics refractius o difractius, especialment aquells que abasten un ampli interval espectral, el coma pot dependre de la longitud d'ona.
El coma és una propietat inherent dels telescopis que fan servir un mirall parabòlic. La llum d'una font puntual (com una estrella) al centre del camp s'enfoca perfectament en el punt focal del mirall (no com en els miralls esfèrics, on la llum de les parts externes del mirall enfoquen millor a prop del focus que les parts procedents del centre, fet conegut com aberració esfèrica). No obstant això, quan la font de llum no procedeix del centre del camp (fora d'eix), les diferents parts del mirall no reflecteixen la llum cap al mateix punt. Això dona com a resultat un punt de llum que no està centrat, apareixent en forma de falca. A més desplaçament del centre de l'eix, més notori és aquest efecte. Aquest fet provoca que algunes estrelles apareguin com comes ortogràfiques, d'aquí el nom. Alguns dissenys òptics que intenten minimitzar aquest efecte inclouen el disseny de Schmidt, el de Maksútov i el de Ritchey-Chretien.
El coma d'un únic conjunt de lents pot ser minimitzat, fins i tot eliminat, triant la curvatura adequada per al propòsit de l'instrument òptic. Les lents en què s'ha minimitzat tant el coma com l'aberració esfèrica (per a una determinada longitud d'ona) són anomenades lents bestform o aplanàtiques.

## Vegeu també

* Aberració cromàtica
* Aberració esfèrica
Viccionari
# Markéta Dvoráková

Markéta Dvořáková (*1977) és una compositora txeca i professora de piano d'Opava. Va estudiar composició i tocar el piano al Conservatori Janáček d'Ostrava i va continuar els seus estudis a l'Acadèmia Janáček de Música i Arts Escèniques de Brno, on va estudiar composició. Actualment és professora de piano a l'Escola Primària de Música de Polanka, però també ensenya entonació, ritme i anàlisi auditiva al Conservatori d'Ostrava i teoria musical i composició, instrumentació i arranjament de composicions i harmonia a JAMU de Brno. Dvořáková compon cançons principalment per a les seves filles i alumnes de l'Escola de Música de Primària, però també li agrada escriure òperes. Ella mateixa va escriure "The Giraffe Opera" i tres òperes més en col·laboració amb el compositor Ivo Medek. També compon per a conjunts vocals infantils i adults, la majoria de vegades per al conjunt vocal femení Notabene, en el qual també canta. Els seus èxits compositius estan sent molt valorats, la qual cosa avala la nominació al Premi Alfred Radok en la categoria Talent de l'any el 2002, o el lloc guanyador al Premi Anual de l'OSA en la categoria "Autor jove de música clàssica amb més èxit" l'any 2006. El 2018 va guanyar el concurs internacional Opus ignotum amb l'adaptació del folk femení, el song príš i l'adaptació de la música clàssica. el 2021 va guanyar el 2n premi al concurs de composició Stonavská Barborka pel seu cicle "Živůtky" per a dues veus femenines.
va estudiar composició amb Jan Grossmann i Edvard Schiffauer (Conservatori d'Ostrava 1992-98), amb Leos Faltus (Acadèmia Janacek de Música, Brno - estudis de màster 1998-2003) i Ivo Medek (Acadèmia Janacek de Música, Brno, estudis de doctorat 2004-present); cursos de composició a Cesky Krumlov (Marek Kopelent, Vinko Globokar, Osvaldas Balakauskas, 1999), Ostrava (Petr Kotik, Christian Wolf, Alvin Lucier, Yves Bosseur, Maria de Alvear - Ostrava New Music Days, 2001), Trstenice (Mathias Steinauer, Ivan Nebesmann, Jeffrey B. Pebes, Félix B , Ivo Medek, 1999-2004) |
http://www.kapralova.org/MARKETA.htm
# Juan Miguel Gutiérrez Márquez

Juan Miguel "Juanmi" Gutiérrez Márquez (Errenteria, Guipúscoa, 8 de desembre de 1945 - 18 de febrer de 2019) va ser un investigador i expert en cinema guipuscoà. Es va especialitzar en la producció de documentals, i a més de portar àudios en basc i castellà, també ho va fer en aragonès i algunes altres llengües.

## Biografia

Antic jesuïta, l'any 1969 va estudiar filosofia de l'Església a Saint Ignace de Kimwenza (República Democràtica del Congo). D'altra banda, l'any 1975 va obtenir la llicenciatura en mitjans socials per l'INSAS School de Brussel·les (Bèlgica), en la branca de Producció de Cinema, Ràdio i Televisió. Va treballar a l'Herri Irratia de Sant Sebastià, i a partir del 1980 va treballar a l'HABE, al departament de suport pedagògic, elaborant treballs audiovisuals per ensenyar basc a adults. També va preparar diversos audiovisuals per ensenyar basc a la televisió: Bai Horixe (1985), Gurtegikoak (1988), Izurungoak (1992), Barrene (1998), Barrenet (1998). Va investigar per explicar com les expressions plàstiques, musicals i gestuals que solen utilitzar els bascos es poden aplicar a la narració cinematogràfica. La pel·lícula Izeba Rosa dirigida per ell va rebre el premi Mauro Azkona a la millor pel·lícula basca al Festival Internacional de Cinema de Sant Sebastià 1978. És el president del Departament de Cinema d'Eusko Ikaskuntza des de 1995. Durant molt de temps va ser professor a la videoescola del Casal cultural Larrotxene.

## Filmografia

* Balantzatxoa (1978)
* Xalbador gaztain kormutxa (1981)
* Cuentos de Mayo (1998)
* Tabula Rasa (2004)
* Cronica d'o 25 de Chunio (2005)
* Bozes Lexanas (2005)
* Hiru kontakizun krudel (2006)
* Isiltasun kalea (2006)
* Blues del asno (2008)
* Motema na ngai (2008)
* Zuzendu mesedez! (2009)
* Manuale di ornitologia (2010)
* La Plaza de la Música (2010)
* Zuri (2011)
* Mur-mur (Murmullos) (2012)
* Ateak zabalduz (2014)
* Urak dakarrena (2015)
* Oihalak adarretan (2016)

## Referències

* ↑ «Juanmi Gutierrez zinemagilea hil da». Berria, 18-02-2019. Arxivat de l'original el 2019-02-19. [Consulta: 13 juny 2023].
* ↑ «Gutiérrez Márquez, Juan Miguel». Euskadiko Filmategia. Arxivat de l'original el 2019-02-21. [Consulta: 13 juny 2023].
* ↑ «Juanmi Gutierrezi omenaldia | Tabakalera - Donostia / San Sebastián», 16-09-2019.
# Verdon (Dakota del Sud)

Verdon és una població dels Estats Units a l'estat de Dakota del Sud. Segons el cens del 2000 tenia 6 habitants.

## Demografia

Segons el cens del 2000, Verdon tenia 6 habitants, 2 habitatges, i 1 famílies. La densitat de població era de 9,3 habitants per km².
Dels 2 habitatges en un 50% hi vivien nens de menys de 18 anys, en un 50% hi vivien parelles casades, en un 0% dones solteres, i en un 50% no eren unitats familiars. En el 50% dels habitatges hi vivien persones soles el 50% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3 i el nombre mitjà de persones que vivien en cada família era de 5.
Per edats la població es repartia de la següent manera: un 50% tenia menys de 18 anys, un 0% entre 18 i 24, un 33,3% entre 25 i 44, un 0% de 45 a 60 i un 16,7% 65 anys o més.
L'edat mediana era de 26 anys. Per cada 100 dones de 18 o més anys hi havia 50 homes.
Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Verdon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Verdon». American Fact Finder. Oficina del Cens dels Estats Units, 12-01-2010.
# Adamsville (Tennessee)

Adamsville és una població dels Estats Units a l'estat de Tennessee. Segons el cens del 2000 tenia 1.983 habitants.

## Demografia

Segons el cens del 2000, Adamsville tenia 1.983 habitants, 835 habitatges, i 552 famílies. La densitat de població era de 111 habitants/km².
Dels 835 habitatges en un 25,6% hi vivien nens de menys de 18 anys, en un 52,2% hi vivien parelles casades, en un 10,7% dones solteres, i en un 33,8% no eren unitats familiars. En el 31,4% dels habitatges hi vivien persones soles el 18,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,2 i el nombre mitjà de persones que vivien en cada família era de 2,73.
Per edats la població es repartia de la següent manera: un 20,5% tenia menys de 18 anys, un 6,1% entre 18 i 24, un 23,4% entre 25 i 44, un 24,2% de 45 a 60 i un 25,8% 65 anys o més.
L'edat mediana era de 45 anys. Per cada 100 dones de 18 o més anys hi havia 70,6 homes.
La renda mediana per habitatge era de 30.929 $ i la renda mediana per família de 37.993 $. Els homes tenien una renda mediana de 31.154 $ mentre que les dones 21.250 $. La renda per capita de la població era de 18.806 $. Entorn del 13% de les famílies i el 16,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Adamsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Adamsville». American Fact Finder. Oficina del Cens dels Estats Units, 12-01-2010.
# Lombardoïta

La lombardoïta és un mineral de la classe dels fosfats, que pertany al supergrup de la brackebuschita.

## Característiques

La lombardoïta és un arsenat de fórmula química Ba₂Mn³⁺(AsO₄)₂(OH). Va ser aprovada com a espècie vàlida per l'Associació Mineralògica Internacional l'any 2016. Cristal·litza en el sistema monoclínic. És l'anàleg d'arsènic (o arsenat) de la tokyoïta.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del Museu regional de ciències naturals, secció de mineralogia, petrografia i geologia, a Torí (Itàlia), amb el número de catàleg: m/u 17111.

## Formació i jaciments

Va ser descoberta a la mina Valletta, situada a Vallone della Valletta, a la província de Cuneo (Piemont, Itàlia). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Lombardoite» (en anglès). Mindat. [Consulta: 29 novembre 2019].